«Балапан» балалар шағын орталығы

«Жыл басы - Наурыз!»



**Жыл басы -Наурыз!**

**Мақсаты:** Балаларға ұлыстың ұлы күні туралы мағлұмат беру;

Балаларды елін , Отанын сүюге, ұлттық салт-дәстүрін дәріптеуге

тәрбиелеу; Имандылық, инабаттылық, ізеттілік қасиеттерін

қалыптастыру.

Мейрам өтетін жер салт –дәстүрге байланысты жабдықталады.Балалар ұлттық киімдерімен келеді. Киіз үй керегесінен сахна жасалынады.

Залда әсем әуен ойнап тұрады.

**1-жүргізуші:** Жер әлемді жайнатып, әнші құстар сайратып, наурыз тойын тойлатып, Ұлыстың ұлы күні келді ағайын. Той құтты болсын! Ақ мол болсын! Армысыздар құрметті қонақтар.

**2- жүргізуші:** Ұлыс күні кәрі – жас

Құшақтасып көріскен

Жаңа ағатқан қозыдай

Жамырасып өріскен

Ұлыс күні қар еріп

Сай салалар гүрілдеп

Көк шөбі шығып желкілдеп

Дүние біткен күлімдеп

Ұлыс күні кәрі жас

Құшақтасып көріскен

**1-жүргізуші::** Ұлыс күндеріңіз құтты болсын!

Келе жатыр жылымыз,

Мейрамдаймыз мұны біз.

Халқы сүйген мейрамды

Қарсы алайық Наурызды!

Әже шашу шашады)

(Балалар Наурызға байланысты жаттаған тақпақтарын айтады. (балапан шағын орталығының балаларын ортаға шақырамыз.)

***Аянат:***

Көктем келді, балақай,

Жасарды жер, алақай.

Наурыз тойын тойлайық,

Әсем әнге салайық.   
***Аңсар:***

Уа, ағайын халайық,

Мұнда назар салайық!

Мерекесі халықтын

Наурыз тойы бастайық

***Нұрислам***:

Жылдың басы Наурыз,

Жердің басы Наурыз.   
Мерекеге арналсын

Бүгінгі жыр- әніміз.

***Айзара:***

Наурыз – бұл мереке

Құтты болсын береке

Қыдыр ата келсін

Жақсы тілек әкелсін.

***Жұлдыз:***Күреп алтын күрекпен,

Қарды еріткен Наурыз!

Жатыр көктем түлетіп,

Бүрлеп бақша – бауымыз.

***Диар:***Ассалаумағалейкум

Ұлыс оң болсын

Ақ мол болсын!

**2-жүргізуші**

Наурыз жыл басы, наурыз қуаныш мерекесі.  
Наурыз - бақыт пен шаттық мерекесі.  
Наурыз – көктем мерекесі. Ендеше ***«Наурыз-жыл басы*** хор » туралы ән шырқайық.

1. **Жүргізуші:**

**Тұсау кесу рәсімі:**

**Бала бесіктен белі шығып, еңбектенуден өткен соң, аяғын қаз-қаз баса бастайды. Өз аяғымен туған жерінің топырағын басып, із түсіріп, өз көзімен алдына қарап, таң-тамаша болады. Бұл кішкентай бөбектің ең алғашқы талпынысы, өзі жасаған тіршілігі. Осындайда дана қазақ баланың келешегіне ақ жол тілеп,«балам тез жүріп кетсін» деген ниетпен «тұсаукесер» тойын жасайды. Әдетте қазақтар бала тұсауын ала жіппен, қылдан ескен немесе ішекпен кескен. Мұның мәні мынада: қазақ баласын сөзді естіп ұға алатын, айтқанды ептеп істейтін кезінен – осы тұсауы кесілген күннен бастап ұрлыққа, зорлыққа, жырындылыққа барма, жолама деп баулиды. Біреудің ала жібін аттама, бүлінгеннен бүлдіргі алма дегенді әу бастан-ақ құлағына сіңісті етеді. Аяқтағы жіптің ала болуы да, оның кесілуі де жоғарыдағыларға жолама, ондайдың жолын қолыңнан келсе кес, дүниенің азы біреудің бір құлаш жібіне ең құрығанда бұзауға бас жіп болар ма деп қызықпа, тұсауындағы жіпті кескендей ондай арам кезіксе, кесіп құртуға тырыс дегені.**

1. **Жүргізуші:**

Ұлттық ойын балалармен **« Белбеу таустау »**

**«Белбеу тастау» — ойынына жиналғандар дөңгелене шеңбер бойына отырады. Жүргізуші шеңбер сыртында белбеуді қолына ұстап жүгіре басып айналып жүреді де, өзінің көңіліне жаққан ойыншысының артына білдірмей тастауға тырысады (егер ол біліп қойса тастамау керек). Жүргізуші білдірмей тастап кетсе, шеңберді айналып қайтып келіп, белбеуді алады да, артында белбеу жатқан ойыншыны «Орныңды тап» деп белбеумен ұрады. Сөйтіп, шеңберді айналдыра қуалап, қайтып орнына келгенше соғады. Ал ойнаушы белбеуді артына тастап кеткенін біліп қойса, белбеуді ала салып, ойын жүргізушінің өзі босатқан орынға жеткенше қуалайды. Ойын осылай жалғаса береді.**

***1-жүргізуші:*Қыздар биі:** **«Домбыра »**

(Балалар Наурызға байланысты жаттаған тақпақтарын айтады)   
**Ортаға 0- сыныпты шақырайық**.

**Әдия:**  
Осынау игі кең жерге,  
Наурыз айы келгенде.  
Арманда оны көргенде,  
Көрмегендерде арманда,  
Наурыз айы келгенде.  
**Әлішер:**

Наурыз айы туғанда  
Той болушы еді бұл манда.  
Сақталушы еді сыбаға  
Сапарға кеткен ұлдарға   
Наурыз айы туғанда.  
**Айдарбек:**Ежелгі шығыс еліміз.  
Аңсаған арман, ойы бар.  
Тарқайтын шары жерінің  
Дәстірлі наурыз тойы бар.  
**Жасмин.**   
Кеңінен елге таралған,  
Негізі ерте қаланған.  
Еңбек, шаттық, жыл басы,  
Наурыздан басталған.

**Айлана:**Наурыз келсе, құт келгені,  
Халайық!  
Есік ашып, шашу шашып,  
Ел болып қарсы алайық.  
**Нұрай:**  
Бақта құстар сайрайды,  
Жайнап көктем нұрымен.  
Жаңа дәстүр жырымен,  
Ел наурызды тойлайды.  
**Әмірхан:**Наурыз саған жол болсын,  
Тілегім анық сол болсын.  
Деген ырым білгенге,  
Халықта ақ мол болсын.

**«Қайда »әні** мектепалды даярлық сынып  
**2- жүргізуші:**

Халқымыздың ұлттық өнерінің тағы бір керемет түрі бұл айтыс. Наурыз мейрамында ақындар айтысы болып отырған. Ақындар жақсылық пен жамандық, суық пен жылының күресін жырлаған.  
Халқымыздың ежелден келе жатқан бұл төл өнері, бүгінгі ұрпақ бойында да өз жалғасын табуда. Осындай тамаша өнерді жалғастыру өз парызымыз деп түсінген кішкентай айтыскерлерімізді қошеметтеп қарсы алайық:  
Қызылтаң орта мектебінің мектепалды даярлық сыныбының оқушысы Жанаш Әмірханды ортаға шақырамыз. Әмірханның қарсыласы мектепалды даярлық сыныбының оқушысы Елік Нұрайды ортаға шақырамыз.

***Айтыс:*** Әмірхан мен Нұрайдын айтысы  
 **Әмірхан**

Халықтық мейрам тойында  
Кім айтысар менімен  
Айтыс айтыс болады  
Айтысқанда теңіңмен  
 Әмірхан

Бес нәрседен қашық бол  
Бес нәрсеге асық бол  
Қос аладың ба мән беріп  
Қанша болды санап көр  
 Хормен: Наурыз тойы салтымыз  
Аман болсын халқымыз  
Ұлыс оң болсын, ақ мол болсын  
Наурыз құтты болсын!  
 Нұрай:  
Айтыс айтыс болады,  
Шықса ақын теңімен  
Шешен болсаң көрейін  
Айтысып көр менімен  
 Нұрай:  
Бірге төрт бес болады,  
Оны бәрі білетін  
Сен дейсіңбе саусағын  
Санай алмай жүретін  
Хормен: Наурыз тойы салтымыз  
Аман болсын халқымыз  
Ұлыс оң болсын, ақ мол болсын  
Наурыз құтты болсын!  
 **Ән «Анашым»**

**Уралов Әлішер мектепалды даярлық сыныбы**

**1- жүргізуші:   
Қырқынан шығару рәсімі  
Баланы қырқынан шығару - тіршілік цикліне қатысты атқарылатын рәсімнің бірі. Дәстүрлі ортада бала дүниеге келгеннен кырқынан шыққанға дейінгі алғашқы қырық күндік «өтпелі кезеңді» қауіпті, қатерлі санап, жаңа туған нәрестені шырақ жағып күзетіп, қасынан адам үзілмей бағады. Бала қырқынан шыққанша «сүт тырнағын», «қарын шашын» алмайды. Қырық күннен аман өткен нәрестені «қарақұлақтанды» деп қуанып, «қырқынан шығару» тойын жасайды. Баланы қырқынан шығарарда шомылдыратын ыдыстың түбіне күміс жүзік, күміс білезік, күміс сөлкебай сияқты заттар салып, 40 қасық таза су құяды. Қазақ ұғымында күміс - адалдықтың белгісі,**[**күміс**](https://kk.wikipedia.org/wiki/%D0%9A%D2%AF%D0%BC%D1%96%D1%81)**салыпған су — ең таза су (арам су, уланған ас құйылса күміс ыдыс қараяды) боп есептелінеді және оған**[**жын**](https://kk.wikipedia.org/wiki/%D0%96%D1%8B%D0%BD)**-**[**шайтан**](https://kk.wikipedia.org/wiki/%D0%A8%D0%B0%D0%B9%D1%82%D0%B0%D0%BD)**жоламайды.**

**Осы күні баланың ит көйлегі шешіледі. Ит көйлегіне әр алуан тәтті түйіп, бір иттің мойнына байлап қоя береді. Ауыл балалары сол итті қуып жүріп ұстап алып, тәттіні бөліп жейді. Баланың ит жейдесін киелі санап, ақсақалдар алыс жолға шыққанда, дауға барғанда қойындарына тығып алып жүрген. Бала таппаған, үнемі түсік тастаған әйелдер оны басына жастап жатады екен.**

1. ***Жүргізуші:  
   Ұлдар биі.***

**Ботақаным әні мектепалды даярлық сынып**Ортаға «Балапан» шағын орталығының балаларын шағырамыз. **«Фиксики** » биімен.

1. **жүргізуші:  
   Әмірхан Бата**  Наурыз құтты болсын  
    Дендеріміз сау, мықты болсын  
    Наурыз тойы келе берсін!

Барлық халық бақытты болсын,

Қош ,сау болыңыздар, халайық!

Көріскенші күн жарық болсын!

Барлықтарыңызды Наурыз дастарханына шақырамыз.

Көжеден дәм татыңыздар.